อินิเชียล ดี

อินิเชียล ดี (ญี่ปุ่น|頭文字D หรือ イニシャル・ディー |Inisharu Dī| ทับศัพท์อังกฤษจาก Initial D) หรือ นักซิ่งดริฟท์สายฟ้า ในชื่อไทย เป็นการ์ตูนญี่ปุ่นเกี่ยวกับการแข่งรถตัดและการแต่งรถ แต่งโดย ชูอิจิ ชิเงโนะ ต่อมาได้ถูกสร้างเป็นอนิเมะ โอวีเอ เกม และภาพยนตร์ เริ่มตีพิมพ์ในประเทศญี่ปุ่นเมื่อปี พ.ศ. 2538 โดยสำนักพิมพ์โคดันฉะ และได้ลิขสิทธิ์จัดพิมพ์ในประเทศไทยโดยสำนักพิมพ์สยามอินเตอร์คอมิกส์ ตั้งแต่ปี พ.ศ. 2541 โดยใช้ชื่อไทยว่า "ถนนสายนี้ ข้าจอง..."
สำหรับ อินิเชียล ดี ฉบับภาพยนตร์  อ้างอิงเนื้อเรื่องมาจากฉบับการ์ตูน สร้างโดยประเทศฮ่องกง มีนักแสดงนำคือ โจว เจี๋ยหลุน ศิลปินชื่อดังชาวไต้หวัน แสดงเป็นทาคุมิ และ เฉิน กวานซี แสดงเป็น เรียวสุเกะ กำกับโดย อลัน มัก และ แอนดรูว์ เลา ออกฉายครั้งแรกในประเทศไทยวันที่ 4 สิงหาคม พ.ศ. 2548 โดยใช้ชื่อภาษาไทยว่า "ดริฟท์ติ้ง ซิ่งสายฟ้า"

**เรื่องย่อ**
อินิเชียล ดี เป็นเรื่องราวเกี่ยวกับการแข่ง ขับรถแต่ง ในเนื้อเรื่องจะเน้นแข่งกันบริเวณทางขึ้น และทางลงเขาเป็นหลัก โดยเน้นลักษณะการเข้าโค้งหรือที่เรียกว่า ดริฟท์ เนื้อเรื่องของอินิเชียล ดี เริ่มต้นที่ นักเรียนมัธยมปลายคนหนึ่งชื่อ ทาคุมิ ตามปกติต้องช่วยงานที่บ้านซึ่งเป็นร้านเต้าหู้ เขาต้องขับรถของพ่อ (AE 86) ไปส่งเต้าหู้ตอนตี 4 ซึ่งต้องขับรถข้ามภูเขาอากินะทุกเช้า ทุกวันในขณะที่ขับรถส่งของ ทาคุมิ พยายามที่จะขับให้เร็วที่สุดเพื่อจะได้รีบกลับบ้านมานอน โดยที่ไม่ได้รู้เลยว่ามันทำให้เขามีเทคนิคการขับรถที่ยอดเยี่ยม จนกระทั่งวันหนึ่งที่ทีมเรดซันมาท้าแข่งกับนักแข่งบนเขาอากินะ ระหว่างทางขากลับจากส่งของทาคุมิก็ได้เจอเคย์สุเกะนักซิ่งของทีมเรดซัน ซึ่งกำลังจะกลับหลังจากซ้อม  เคย์สุเกะซึ่งได้ชื่อว่าเป็นนักซิ่งที่ขับเร็วที่สุดคนหนึ่งของทีม แต่ก็ยังถูกทาคุมิแซงไปได้ จนกระทั่งวันนัดแข่งกับทีมของอากินะมาถึง  เพราะไม่มีใครมีฝีมือพอจะสู้กับเรดซันได้หัวหน้าทีมของอากินะจึงไปขอร้องให้พ่อทาคุมิมาแข่งให้  พ่อของทาคุมิจึงให้ทาคุมิมาแข่งกับเรดซัน  ทำให้เคย์สุเกะมีโอกาสได้แก้มือแต่ก็ยังไม่สามารถชนะทาคุมิได้ หลังจากนั้น รถ AE 86 ของทาคุมิได้เป็นตำนานที่แข่งชนะเรดซัน และทาคุมิ ได้เริ่มมีคนมาขอท้าแข่งเรื่อย ๆ  แต่ทาคุมิก็ใช้ AE 86 เอาชนะมาได้ตลอด แม้แต่เรียวสุเกะซึ่งได้ชื่อว่าเร็วที่สุดในกุมมะก็ยังแพ้ให้กับทาคุมิที่อากินะ  จนกระทั่งมาแพ้ให้กับ เคียวอิจิ ทีมเอมเพอร์เออร์ เพราะเครื่องพังระหว่างการแข่ง พ่อของทาคุมิจึงยกยกเครื่อง AE 86 ใหม่ และเพราะเครื่องใหม่ที่ได้มาเร็วกว่าเดิมมากทำให้ทาคุมิสามารถแก้มือเอาชนะเคียวอิจิได้ทั้งที่ไปแข่งที่เขาซึ่งเคียวอิจิวิ่งเป็นประจำ และทำให้เรียวสุเกะตัดสินใจชวนทาคุมิเข้าทีมรวมดาวของกุมมะ
Project D เป็นเนื้อเรื่องที่ต่อจาก Initial D ในช่วง 17 เล่มแรก ซึ่งในเนื้อเรื่องตอนนี้เองที่ ทาคุมิจะได้เข้าไปอยู่ทีมเดียวกันกับ เรียวสุเกะ กับ เคย์สุเกะ ใช้ชื่อทีมว่า Project D ซึ่งเป็นทีมรวมดาวของกุมมะ  โดยมีเรียวสุเกะเป็นมันสมองคอยจัดการทีมและแนะนำเทคนิคการขับ เคย์สุเกะเป็นนักขับฮิลไคลม์ (ขาขึ้น) และทาคุมิเป็นนักขับดาวน์ฮิลล์ (ขาลง) และออกตระเวนท้าแข่งตามเขาต่างๆ ในเขตคันโต (ภาคกลางของญี่ปุ่น) โดยคาดว่า Project นี้จะจบลงภายในหนึ่งปี หรือ เมื่อทีมแพ้

**ตัวละคร**

**ตัวละครหลัก**
 ฟุจิวาระ ทาคุมิ (藤原拓海): ให้เสียงพากย์ภาษาไทยในอนิเมะโดย มานพ ศรีจูเป้า (ภาค 1-3) อภินันท์ ธีระนันทกุล (เริ่มพากย์ตั้งแต่ภาค 4)
 รถที่ขับ - โตโยต้า โคโรลล่า สปรินเตอร์ ทรูโน่ GT-APEX  (AE86) (รถของพ่อ) (ภายหลังเปลี่ยนฝากระโปรงหน้าเป็น คาร์บอนไฟเบอร์ )
 นักเรียนมัธยมปลาย ขับรถช่วยที่บ้านซึ่งเป็นร้านเต้าหู้ส่งของจนมีเทคนิคการขับรถที่ยอดเยี่ยม ทั้งที่ไม่มีความรู้เกี่ยวกับรถหรือเครื่องยนต์เลยแม้แต่น้อย ทำงานพิเศษที่ปั๊มน้ำมันกับเพื่อนสนิทชื่ออิซึกิ
 ฟุจิวาระ บุนตะ (藤原文太): ให้เสียงพากย์ภาษาไทยในอนิเมะโดย ธวัช รัตตะชัย 
 รถที่ขับ - โตโยต้า โคโรลล่า สปรินเตอร์ ทรูโน่ GT-APEX AE86 (รุ่นเดิม ๆ ในช่วงแรกและแอบเอาไปลองขับตอนทาคุมิเอาอิมฯ ไปขับ) ภายหลังเปลี่ยนมาขับ ซูบารุ อิมเพรสซ่า WRX STi Type R Version V (GC8)
 พ่อของทาคุมิ เจ้าของร้านเต้าหู้ฟูจิวาระ ในเมืองอากินะ อดีตเคยเป็นนักซิ่งแห่งเขาอากินะ แต่ปัจจุบันทำร้านเต้าหู้ เป็นผู้ที่แอบหลอกฝึกให้ทาคุมิให้เป็นนักซิ่งลงเขาโดยที่ทาคุมิไม่รู้ด้วยซ้ำ
 ทากาฮาชิ เรียวสุเกะ (高橋涼介) : ให้เสียงพากย์ภาษาไทยในอนิเมะโดย รบ เพชรประสิทธิ์  
 รถที่ขับ - มาสด้า อาร์เอกซ์ 7 Infini III (FC3S)
 หัวหน้าทีมแข่งรถ อาคางิเรดซัน เจ้าแห่งทฤษฎีการแข่งรถ ผู้ที่เปี่ยมไปด้วยไหวพริบ ปฏิภาน และฝีมือการแข่งรถอันร้ายกาจ ได้รับฉายาว่า ดาวหางสีขาวแห่งอาคางิ นักซิ่งที่ไม่เคยแพ้ใครมาก่อนจนกระทั่งได้แข่งกับทาคุมิ
 ทากาฮาชิ เคย์สุเกะ (高橋啓介) : ให้เสียงพากย์ภาษาไทยในอนิเมะโดย กริน อักษรดี  
 รถที่ขับ - มาสด้า อาร์เอกซ์ 7 TYPE R (FD3S)
น้องชายของเรียวสุเกะ อยู่ทีมอากางิเรดซัน มีนิสัยมุทะลุ เลือดร้อน ไม่เคยแพ้ใครยกเว้นพี่ชายตัวเอง และทาคุมิ
 ทาเคอุจิ อิซึกิ (武内樹) : ให้เสียงพากย์ภาษาไทยในอนิเมะโดย ธวัช รัตตะชัย 
 รถที่ขับ - โตโยต้า เลวิน SR AE85 (ฝากระโปรงติดชื่อ อากินะ สปีด สตาร์)
 เพื่อนสนิทของทาคุมิ เป็นเพื่อนร่วมห้องและทำงานพิเศษที่เดียวกันกับทาคุมิ คอยไล่ตามทาคุมิ โดยฝันอยากจะขับรถเก่งเหมือนทาคุมิ แต่ดันไปซื้อ AE85 มาเพราะเข้าใจผิดเป็น AE86 โดยรุ่นพี่อิเคทานิ และเคนจิก็หัวเราะจนลั่นโลก

**ตัวละครอื่น ๆ**
 ยูอิจิ ทาจิบานะ
 เจ้าของปั๊มน้ำมันที่ ทาคุมิ อิซึกิ และ อิเคทานิ ทำงาน และเป็นเพื่อนสนิทกับบุนตะ - โมงิ นัทซึกิ (茂木夏樹) : ให้เสียงพากย์ภาษาไทยในอนิเมะโดย อังคณา พานประทีป  
 เพื่อนร่วมห้องของทาคุมิ หลงรักทาคุมิ และได้เป็นกิ๊กกับทาคุมิอยู่ช่วงหนึ่ง จนกระทั่งทาคุมิได้รู้ความลับของเธอ สุดท้ายก็ต้องจากกันไปในตอนจบของภาค 3 แล้วก็ไม่ปรากฏตัวอีกเลย- ซาโอริ 
 เป็นแฟนคนแรกของอิสึกิ ภายหลังได้เลิกกันไปเพราะชินโกะขับรถชน 85 ของอิสึกิจนเกิดอุบัติเหตุ- มาซาชิ สึสึกิ 
 ช่างและเพื่อนของบุนตะ เป็นคนที่หาเครื่องมาเปลี่ยนให้ 86 และยังหารถอิมเพรสซาให้บุนตะ- คาสึมิ อากิยามะ 
 น้องสาวของวาตารุ เป็นแฟนคนต่อมาของอิสึกิ- ไค โคงาชิวะ ขับรถ โตโยต้า MR-2 (SW20)
 เป็นลูกของเคน โคงาชิวะ แพ้ทาคูมิที่อิโรฮาซากะ เพราะ ลี่นใบไม้ และแพ้ทาคูมิตอนอยู่Project D- มิกิ ขับรถ โตโยต้า เซลิก้า GT-4
 แฟนเก่าของนัทสึกิ เคยชกต่อยกับทาคุมิ ภายหลังได้ลักพาตัวนัทสึกึขึ้นไปบนเขาอากินะตอนหิมะตก ทาคุมิจึงไล่ตามไป สุดท้ายมิกิเสียหลักขับชนรั้วกั้น- ชายปริศนาจากโตเกียว ขับรถ นิสสัน ซิลเวียร์ S15
 ได้มาท้าแข่งกับอิเคทานิ สามารถแซงไปได้ แต่ก็ถูก 85 ที่ทาคุมิขับแซงกลับ- Project D ตัวปลอม (อยู่ในภาคใหม่หลัง fifth Stage)
 ทำตัวหลอกคนอื่น สุดท้ายก็โดนทาคุมิ เคสุเกะ และวาตารุเปิดเผยความจริง- มิกะ อุเอฮาระ 
 แฟนคนใหม่ของทาคุมิ เป็นคนที่ไปตบหน้าทาคุมิเพราะเข้าใจผิดที่เพื่อนของเธอโดน Project D ตัวปลอมหลอก

**ตัวละครที่ไม่ปรากฏในเรื่อง**
เป็นทีมลึกลับที่โผล่มาก่อนหน้า Project D จะมาแข่งเพียงชั่วครู่ 
(จากผู้เขียนอ้างว่าทีมนี้เป็นทีมที่อยู่เบื้องหลังทีม Thunder ที่ออกมาในภาคแรกบ่อย ๆ)
Techno Pro Spirit 
รวมรวมคนใช้ AE86 และติดตั้งชุดแต่งของ Techno Pro Spirit
 ไอซ์ (ชื่อจริง ไคโต โชอิจิ) 
 รถที่ขับ - โตโยต้า โคโรลโรล่าทรูโน่ GT-Apex -Techno Pro spirit (AE86) (สีขาว) เปลียนเครื่องเหมือนทาคุมิ
 ไฟร์ (ชื่อจริง เรียว โชอิจิ)
 รถที่ขับ - โตโยต้า โคโรลโรล่าทรูโน่ GT-Apex -Techno Pro spirit (AE86) (สีแดง)
 โกสท์ (ชื่อจริง คุซากะ ไดกิ)
 รถที่ขับ - โตโยต้า โคโรลล่าทรูโน่ GT-Apex -Techno Pro Spirit (AE86) (สีเทา)
 อากิยามะ วาตารุ
 ภายหลังได้ย้ายมาอยู่ทีมนี้ และได้แต่งรถใหม่
 รถที่ขับ - โตโยต้า โคโรลโรล่า เลวิน GT-Apex -Techno pro spirit แต่ยังใส่ Supercharger เหมือนเดิม
Thunder monster
เบื้องหลังทีม Thunder Fire ในภาคแรก
 มาซาโตะ
 รถที่ขับ - Nissan Skyline BNR34
 มีฝีมือพอตัว แพ้ ไอซ์ในชื่อทีม TPS. โดยเกิดอันเดอร์สเตียร์ตอนเข้าโค้งจนรถชนเข้ากับกำแพง
 และแพ้ทาคุมิในชื่อทีม Project D ที่อากินะด้วยเหตุผลเดียวกัน
 ยูกิ 
 รถที่ขับ - มิตซูบิชิ แลนเซอร์ EVOLUTION IX
 แพ้ วาตารุในทีม TPS. และ เคย์สึเกะใน Project D (ผู้แต่งยังบอกอีกว่าแพ้มาโกะที่ยูสุย)

**ทีมต่าง ๆ**
 อากินะ สปีดสตาร์
สนามเจ้าถิ่นคือเขาอากินะ เป็นทีมที่ฝีมือด้อยที่สุดแล้วในเรื่อง
 อิเคทานิ โคอิจิโร่
 รถที่ขับ - นิสสัน ซิลเวีย K's (S13)
หัวหน้าทีม ทำงานอยู่ทีปั๊มน้ำมันของยูอิจิ 
 ทาเคอุจิ อิซึกิ 
 รถที่ขับ - โตโยต้า โคโรลลา เลวิน เอสอาร์ (AE85)
เพื่อนของทาคุมิ ฝีมือด้อยที่สุดแล้วในเรื่อง ตั้งใจจะไปซื้อ 86 แต่โดนหลอกให้ซื้อ 85 มา

 เมียวงิ ไนท์คิดส์ (Night Kids)
สนามเจ้าถิ่นคือเขาเมียวงิ
 นากาซาโตะ ทาเคชิ
 รถที่ขับ - นิสสัน สกายไลน์ GT-R V-spec II (BNR32)
 เป็นคนที่เชื่อว่า รถไม่แรงต่อให้มีฝีมือ
 (เคยแข่งกับเซย์จิ จนต้องโดนตัด Sticker ทีมตัวเอง)
 ชินโกะ โชจิ
 รถที่ขับ - ฮอนด้า ซีวิค SiR II (EG6)
 แข่งกับทาคุมิโดยใช้กติกา Gumtape Deathmacth แต่ขับชนกำแพงเสียเองเนื่องจากตั้งใจจะชนทาคุมิแต่ทาคุมิหลบได้
 อิมแพคท์ บลู (Impact Blue)
ทีมที่มีผู้ขับเป็นผู้หญิง และมี2คน โดยหนึ่งคนขับ อีกคนเป็นผู้บอกทาง (เนวิเกเตอร์) สนามเจ้าถิ่นคือสนาม อูซุย ( Usui)
 มาโกะ และ ซายูกิ
 รถที่ขับ - นิสสัน ซิลเวียร์ Sil Eighty RPS13
 เอมเพอร์เออร์ (Emperor)
 ซุโด เคียวอิจิ 
 รถที่ขับ - มิตซูบิชิ แลนเซอร์ อีโวลูชัน III 
 กัปตันทีม Emporor คู่แข่งเก่าของเรียวสุเกะและท้าทาคูมิให้มาแข่งที่อาคางิ แล้วก็ชนะทาคูมิ เพราะAE86ของทาคูมิเครื่องพัง
 อีวากิ เซย์จิ 
 รถที่ขับ - มิตซูบิชิ แลนเซอร์ อีโวลูชั่น IV 
 ลูกน้องคนสนิทของเคียวอิจิ ทีม Emperor เคยแข่งรถแพ้ทาคุมิเนื่องจากโดนทาคูมิทิ้งล้อลงท่อแล้วแซง

**สถานที่ในเรื่อง**
 จังหวัดกุนมะ- อากินะ(ฮารุนะ) ทีมเจ้าถิ่นคือ Speed Star- อากากิ ทีมเจ้าถิ่นคือ RedSuns- เมียวงิ ทีมเจ้าถิ่นคือ Night Kids- อุซุย ทีมเจ้าถิ่นคือ Impact Blue- จังหวัดโทชิกิ- อิโรฮาซากะ ทีมเจ้าถิ่นคือ Emperor- นิชิเอน-โมมิจิ ทีมเจ้าถิ่นคือ Seven Star Leaf- เอนนา-สกายไลน์ ทีมเจ้าถิ่นคือ โรงเรียนพิเศษโทโด - ฮัปโปกาฮาระ ทีมเจ้าถิ่นคือ โรงเรียนพิเศษโทโด- จังหวัดไซตามะ- โชมารุ ทีมเจ้าถิ่นคือ ทีมรวมดาวไซตามะ- ซาดามิเนะ ทีมเจ้าถิ่นคือ ทีมรวมดาวไซตามะ- มาเสะ ทีมเจ้าถิ่นคือ ทีมรวมดาวไซตามะ- ซึจิซากะ ทีมเจ้าถิ่นคือ ทีมอีโวปริศนา- จังหวัดอิบารากิ- สึคุบะ-ฟรุตไลน์ ทีมเจ้าถิ่นคือ Purple Shadow (เป็นที่สุดท้ายที่แข่งในตอน Fourth Stage)- จังหวัดคานากาวะ (เริ่มต้นภาคใหม่ ยังไม่ได้ถูกทำเป็นแอนิเมชัน)- ยาบิทสึ ทีมเจ้าถิ่นคือ 246- นากาโอะ ทีมเจ้าถิ่นคือ Racing Team Katagiri Street Version (R.T. Katagiri S.V)- ฮาโกเนะ นานะมาการิ ทีมเจ้าถิ่นคือ Spiral Zero- โตโย เทิร์นไปค์ (สถานที่ที่เรียวซุเกะกับรินแข่งกัน)- จังหวัดชิซุโอกะ- สึบากิ ทีมเจ้าถิ่นคือ Sidewinder ภายหลังได้ขยายอิทธิพลเข้ามาในเขตคานากาวะ

**รายชื่อตอน**

**เพลงประกอบ**

**อนิเมะ/เดอะมูฟวี่**
 Initial D First Stage 
 เพลงเปิด 
 1.around the world ศิลปิน  m.o.v.e
 2.BREAK IN 2 THE NITE ศิลปิน  m.o.v.e
 เพลงปิด
 1.Rage your dream ศิลปิน  m.o.v.e
 2.Kiseki No Hana ศิลปิน Galla
 Initial D Second Stage 
 เพลงเปิด
 1.BLAZING BEAT ศิลปิน  m.o.v.e
 เพลงปิด
 1.Kimi ga Iru ศิลปิน Galla
 Initial D Third Stage The Movie 
 เพลงเปิด
 1.Gamble Rumble ศิลปิน  m.o.v.e
 เพลงปิด
 The Race is Over ศิลปิน Dave Rodgers 
 Initial D Fourth Stage Stage 
 เพลงเปิด
 1.DOGFIGHT ศิลปิน  m.o.v.e
 2.NOIZY TRIBE ศิลปิน  m.o.v.e  
 เพลงปิด
 1.Blast My Desire ศิลปิน  m.o.v.e  
 2.Nobody Reason ศิลปิน  m.o.v.e
 Initial D Fifth Stage 
 เพลงเปิด
 1.Raise Up ศิลปิน  m.o.v.e
 เพลงปิด
 1.Flyleaf ศิลปิน  Clutcho
 2.Yuushuusouka (夕愁想花) ศิลปิน  m.o.v.e
 Initial D Final Stage 
 เพลงเปิด 
 1.Outsoar the Rainbow ศิลปิน  m.o.v.e
 เพลงปิด
 1.Gamble Rumble ศิลปิน  m.o.v.e
 2.ในตอนที่ 4 ได้มีการนำเพลง Rage your dream ศิลปิน  m.o.v.e กลับมาเป็นเพลงปิดในตอนสุดท้าย 
 Initial D The Movie Legend 1 The Awakening
 Initial D The Movie Legend 2
 Initial D The Movie Legend 3

**เกม**
 Initial D Arcade Stage : เป็นเกมอาเขต ผลิตโดย เซก้ารอซโซ่ จัดจำหน่ายโดย เซก้า ไม่เคยมีการติดตั้งในประเทศไทย
 Initial D Arcade Stage Version 2 : เป็นเกมอาเขต ผลิตโดย เซก้ารอซโซ่ จัดจำหน่ายโดย เซก้า ไม่เคยมีการติดตั้งในประเทศไทย
 Initial D Arcade Stage Version 3 : เป็นเกมอาเขต ผลิตโดย เซก้ารอซโซ่ จัดจำหน่ายโดย เซก้า ได้รับอนุญาตให้ประกอบและให้บริการในประเทศไทยโดยบริษัทแกแล็คซี่ อีทีซี จำกัด ค่าบริการในการเล่นครั้งละ 10 บาท ค่าบัตรบันทึกข้อมูล ใบละ 50 บาท โดยสามารถเช่าตัวเครื่องได้ ค่าเช่าวันละ 4 หมื่นบาท 
 Initial D Arcade Stage 4 : เป็นเกมอาเขต ผลิตและจัดจำหน่ายโดย เซก้า ไม่เคยมีการติดตั้งในประเทศไทย
 Initial D Arcade Stage 5 : เป็นเกมอาเขต ผลิตและจัดจำหน่ายโดย เซก้า ไม่เคยมีการติดตั้งในประเทศไทย
 Initial D Arcade Stage 6 AA : เป็นเกมอาเขตภาคล่าสุด ผลิตและจัดจำหน่ายโดย เซก้า ให้บริการในปี 2011
 Initial D Arcade Stage 7 AA X : เป็นเกมอาเขต ค่าเล่นครั้งละ 30 บาท ค่าบัตรบันทึกข้อมูลใบละ 180 บาท ปัจจุบันมีให้ใช้บริการ เพียง3 ที่ในประเทศไทยคือ เมเจอร์ รัชโยธิน, ฟิวเจอร์ปาร์ครังสิต, เซ็นทรัล แกรนด์ พลาซ่า พระราม9 
 Initial D Special Stage : สำหรับเครื่อง Playstation2 ในปี ค.ศ. 2003 (พ.ศ. 2546) ผลิตโดย เซก้ารอซโซ่ จัดจำหน่ายโดย เซก้า พอร์ตมาจาก Arcade Stage Ver.2
 Initial D Street Stage : สำหรับเครื่อง PSP ในปี ค.ศ. 2006 (พ.ศ. 2549) ผลิตโดย เซก้ารอซโซ่ จัดจำหน่ายโดย เซก้า พอร์ตมาจาก Arcade Stage Ver.3
 Initial D Mountain Revenge : สำหรับ PC ในปี ค.ศ. 1997
 Initial D Gaiden : สำหรับเครื่อง GAME BOY
 Initial D Anoter Stage : สำหรับเครื่อง GBA ในปี ค.ศ. 2002 ผลิตโดย Sammy
 Initial D Collectible Card Game : การ์เกมจากการ์ตูนเรื่อง Initial D 
 Initial D Extreme Stage : สำหรับเครื่อง Playstation3 ในปี ค.ศ. 2008 (พ.ศ. 2551) ผลิตและจัดจำหน่ายโดย เซก้า พอร์ตมาจาก Arcade Stage 4
Initial D: Koudou Saisoku Densetsu
สำหรับเครื่อง SEGA SATURN วางจำหน่ายเมื่อวันที่ 25 มิถุนายน ค.ศ.1998 ขอลิขสิทธิ์มังงะจากค่าย Kodansha พัฒนาโดยค่าย GENKI
Initial D
สำหรับเครื่อง Play Station วางจำหน่ายเมื่อวันที่ 7 มกราคม ค.ศ.1999 พัฒนาและจัดจำหน่ายโดยค่าย Kodansha

**อ้างอิง**

**แหล่งข้อมูลอื่น**
  เว็บของ Initial D date=27 October 2006 -  เว็บภาพยนตร์ของ Initial D date=5 November 2005 -  Initial D (ภาพยนตร์) ที่  สยามโซน.คอม

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ภาพยนตร์จีน
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ที่สร้างจากการ์ตูน
หมวดหมู่:อนิเมะที่ออกฉายในปี พ.ศ. 2541
หมวดหมู่:อนิเมะที่ออกฉายในปี พ.ศ. 2542
หมวดหมู่:อนิเมะที่ออกฉายในปี พ.ศ. 2547
หมวดหมู่:อนิเมะที่ออกฉายในปี พ.ศ. 2555
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะและมังงะเกี่ยวกับกีฬา‎
หมวดหมู่:สตูดิโอดีน
หมวดหมู่:แกลลอป (สตูดิโอ)
หมวดหมู่:สตูดิโอโคเมท
หมวดหมู่:เมเดียลิงก์
หมวดหมู่:รายการโทรทัศน์ของฟูจิทีวี
หมวดหมู่:มังงะที่ได้รับการดัดแปลงเป็นภาพยนตร์